ଏହି ସ୍ୱାସ୍ଥ୍ୟ ବିପର୍ଯ୍ୟୟ ଯୋଗୁଁ ଲୋକଙ୍କ ଉପରେ କେବଳ ଶାରିରୀକ ଓ ମନସ୍ତାତ୍ତ୍ୱିକ ପ୍ରଭାବ ପଡୁନାହିଁ ବରଂ ଭାରତୀୟ ଅର୍ଥନୀତି ଉପରେ ଗଭୀର ପ୍ରଭାବ ପକାଇଛି ।
ଏହାସାଙ୍ଗକୁ ବାଣିଜି୍ୟକ ପ୍ରତିଷ୍ଠାନ, ନିର୍ମାଣ ପ୍ରକଳ୍ପ, ରେସ୍ତୋରାଁ, ସପିଂ ମଲ୍ ଓ ଅନ୍ୟ ସଂସ୍ଥାଗୁିକ କର୍ମଚାରୀ ଛଟେଇ ଆରମ୍ଭ କରିଛନ୍ତି ।
୧. ଅନ୍ ଲାଇନ ଶିକ୍ଷାଃ ଅନ୍ ଲାଇନ କୋଚିଂ ସେବା ଯୋଗାଇ ଦେଉଥିବା ଷ୍ଟାର୍ଟଅପ୍ ଗୁଡ଼ିକ ନିକଟରେ ସେମାନଙ୍କ ଉତ୍ପାଦ ବିକ୍ରି କରିବାର ପର୍ଯ୍ୟାପ୍ତ ସୁଯୋଗ ରହିଛି ।
କାରଣ ସମସ୍ତ ସ୍କୁଲ, ଶିକ୍ଷା ଅନୁଷ୍ଠାନ ବନ୍ଦ ରହିଛି । ପିଲାମାନଙ୍କ ପାଇଁ ପାଠ ପଢ଼ିବା ଭଳି କ୍ଲାସରୁମ ନାହିଁ କହିଲେ ଚଳେ ।
୨. ଲଜିଷ୍ଟିକ ସହାୟତା ବ୍ୟବସ୍ଥାଃ ଲଜିଷ୍ଟିକ ସହାୟତା ପ୍ରଦାନ କରୁଥିବା ଷ୍ଟାର୍ଟଅପ୍ଗୁଡିକ ପାଇଁ ଲକଡାଉନ ବ୍ୟବସାୟର ଅସୀମିତ ସୁଯୋଗ ସୃଷ୍ଟି କରିଛି ।
ଲକଡାଉନ ବେଳେ ସେମାନେ ଖାଦ୍ୟ, ଔଷଧ ଓ ପରିବାପତ୍ର ଗ୍ରାହକଙ୍କ ଘରେ ପହଁଚାଉଛନ୍ତି । କାରଣ ଲୋକେ ବଜାରରୁ ଯାଇପାରୁନାହାନ୍ତି ।
୩. ଇ-କମର୍ସଃ ଇ-କମର୍ସ ମଞ୍ଚ ବିକଶିତ ତଥା ପରିଚାଳନା କରୁଥିବା ଷ୍ଟାର୍ଟଅପ୍ ଗୁଡ଼ିକ ଖାଦ୍ୟ ସାମଗ୍ରୀ, ପରିବା, ଗ୍ରୋସରି, ମାଂସ, ମାଛ ଓ ବେବି କେୟାର ଉତ୍ପାଦଗୁଡ଼ିକ ଅନ୍ ଲାଇନ ବୁକିଂ ଗ୍ରହଣ କରି ସେଥିରୁ ଲାଭାନ୍ୱିତ ହୋଇପାରିବେ ।
୪. ସ୍ୱାସ୍ଥ୍ୟ ସେବାଃ ଲକ୍ ଡାଉନ ସମୟରେ ସ୍ୱାସ୍ଥ୍ୟ ସେବାକୁ ନେଇ ଷ୍ଟାର୍ଟଅପ୍ ଗୁଡ଼ିକ ଅନ୍ ଲାଇନ ସ୍ୱାସ୍ଥ୍ୟ ସେବା, ଅନ-କଲ ଡାକ୍ତରୀ ପରାମର୍ଶ, ଡାକ୍ତରୀ ସହାୟତା ବ୍ୟବସ୍ଥା, ଔଷଧର ହୋମ ଡେଲିଭରି ଆଦି ପ୍ରଦାନ କରି ଲାଭବାନ ହୋଇପାରିବେ ।
ଷ୍ଟାର୍ଟଅପ୍ ଗୁଡ଼ିକ କୋଭିଡ-୧୯ ପାଇଁ ଆବଶ୍ୟକ କମ୍ ଦାମର ଡାକ୍ତରୀ ଉପକରଣ, ଟେଷ୍ଟିଂ କିଟ, ଭେଣ୍ଟିଲେଟର ଆଦି ବିକାଶ ଓ ପ୍ରସ୍ତୁତ କରିବାର ବିସ୍ତୃତ ସୁଯୋଗ ସୃଷ୍ଟି ହୋଇଛି ।
୫. ଅନ୍ ଲାଇନ ମନୋରଞ୍ଜନଃ ଲକ୍ ଡାଉନ୍ ବେଳେ ସିନେମା ହଲ, ଗେମ ପାର୍ଲର ଗୁଡ଼ିକ ବନ୍ଦ ରହିଥିବାରୁ ଅନ୍ ଲାଇନ୍ ଗେମ, ଲାଇଭ ୱେବ୍ କାଷ୍ଟ ଓ ଅନ୍ ଲାଇନ ମନୋରଞ୍ଜନର ଚାହିଦା ବଢ଼ିଛି ।
ଏସବୁ କ୍ଷେତ୍ରରେ କାମ କରି ଷ୍ଟାର୍ଟଅପ୍ ଗୁଡ଼ିକ ଲକ୍ ଡାଉନ ସମୟରେ ଲାଭ ପାଇବା ସହ ଆର୍ଥିକ ମାନ୍ଦାବସ୍ଥା ସତ୍ତ୍ୱେ ସେମାନଙ୍କ ବ୍ୟବସାୟକୁ ବଢ଼ାଇ ପାରିବେ ।
